Lav et referat af nedenstående tekst:

Tekst:
Hardy Pedersen fra Nørresundby har netop haft 25-års jubilæum på sin arbejdsplads Som 62-årig sagde han ja til jobbet som altmuligmand hos Erik Fals A/S, efter det der med efterløn ikke rigtigt fungerede for ham. -	Så gik jeg der i to år og lavede ikke en skid, siger han. Nu arbejder han to dage om ugen hos elektrikerfirmaet, og selvom man kunne tro anderledes, så kan han da også godt lide fritiden. -	Der må jeg godt nok tilstå, at der er jeg altså doven, lyder det. Kørekortet skal 'snart' fornyes Er man i tvivl om, hvor frisk Hardy Pedersen er både i pæren og trafikken, så leverer han selv beviset. Gennem Aalborgs trafik har altmuligmanden travlt med at komme frem til kunderne, og der bliver derfor dyttet med hornet, når folk ikke kommer afsted i lyskrydset. Selvom alderen nu lyder på 87, så er kørekortet stadig helt i orden. -	Mit kørekort udløber, når jeg er 97, og så regner jeg med, at jeg kan få det fornyet igen, siger Hardy Pedersen kækt. Se hele indslaget med den friske Hardy Pedersen: Værdsat af arbejdsgiveren Ikke nok med at Hardy Pedersen stadig er i arbejde, så spillede han også fodbold, til han var 67 år, og det, mener han selv, er en af grundene til det gode helbred. Og helbredet bliver der også sat pris på hos Per Jensen, der er indehaver af Erik Fals A/S. -	Hardy kan vi ikke undvære, for han gør alle de ting, vi ellers ikke får gjort til hverdag. Hentet ting, afleveret ting, flyttet ting og få ryddet op, siger han og tilføjer: -	Han er stabil, og han god til selv at tænke og gøre tingene selv. Hardy Pedersen og chefen på 56 år har da også en aftale om at gå på pension sammen.

Referat:
Selvom Hardy Pedersen for længst kunne lade sig pensionere og allerede var gået på efterløn tilbage i 90’erne, så er han fortsat at finde på arbejdsmarkedet.